На основу решења о банкротству Привредног суда у Београду бр. 9 СТ. 196/2016 од 22.12.2016. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног дужника («*Службени гласник Републике Србије» број 13/2010.*), стечајни управник стечајног дужника **„БЕОГРАЂЕВИНАР” доо у стечају Београд, Краља Милутина 46-48**

**ОГЛАШАВА**

**продају покретне имовине стечаног дужника као целине јавним надметањем,**

**коју чинe следеће покретне ствари:**

|  |
| --- |
| 1. **Грађевинска торањска дизалица** тип „POTAIN“ 774 E, кп.10.000 кг 2. **Теретно возило Iveco Rival** 35-10 H reg. Br. NI 019 MX, год. пр. 2002 3. **Теретно возило Iveco Rival** 35-10 рег. бр.. NI 073 22, год. пр. 2001 4. **Цистерна за нафту** 5. **Контејнер грађевински** 6. **Стубна бушилица** 7. **Пескара** 8. **Постоље грађевинског крана** 9. **Глава дизалице** 10. **Цеви водоводне 12 м, Фи 300 – 4 комада** 11. **Челична ужад Фи 42 и Фи 48 – 50 метара** 12. **ТА пећи – 3 комада**   - **Почетна цена** износи: **2.535.290,00 динaрa**  - **Депозит** износи**: 1.014.116,00** **динара**  *(Напомрна: Ближи подаци о појединачним предметима продаје дати су у Продајној документацији)* |

**Датум одржавања јавног надметања** **је 09.05.2019. године** **са почетком у 12:00 часова, у просторијама** стечајног управника, Београд, Краља Милутина 46-48.

Регистрација учесника у јавном надметању почиње истог дана у 09:50 часова (два сата пре почетка јавног надметања) и траје до 11:50 часова.

**Право на учешће у јавном надметању имају сва правна и физичка лица која:**

1. након добијања профактуре, **изврше уплату ради откупа продајне документације** у износу од 30.000,00 динарана на рачун стечајног дужника бр. **105-12682-07 код АИК банке а.д. Београд** (захтев за профактуру можете доставити мејлом:szpobeda@mts.rs);

**2. уплате депозит у износу од 1.014.116,00, динара, на рачун Привредног суда у Београду, број: 840-298802-02, са обавезним позивом на број 9. Ст.196/2016** , или положе неопозиву првокласну банкарску гаранцију наплативу на први позив, најкасније 3 (три) радна дана пре одржавања продаје (**рок за уплату депозита је 06.05.2019. године**). У случају да се као депозит положи првокласна банкарска гаранција, оригинал исте се ради провере мора доставити стечајном управнику. Ако је учесник правно лице, уз пријаву се доставља и извод из регистрације и ОП образац. Уколико на јавном надметању победи купац који је депозит обезбедио банкарском гаранцијом, мора измирити износ депозита у року од **48 сати** од дана проглашења за најбољег понуђача, а пре потписивања купопродајног уговора, након чега ће му бити враћена гаранција;

**3. потпишу изјаву о губитку права на враћање депозита**. Изјава чини саставни део продајне документације.

**Детаљне услове продаје** сва заинтересована лица могу преузети на адреси стечајног управника сваког радног дана од 10:00 до 16:00 часова, а најкасније три радна дана пре одржавања јавног надметања.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописани начин, као и у свим другим случајевима предвиђеним изјавом о губитку права на враћање депозита, губи право на повраћај депозита.

Стечајни управник ће без одлагања вратити положени депозит/банкарску гаранцију сваком учеснику у јавном надметњу, осим проглашеном купцу и другом најбољем понуђачу, у року од 8 (осам) дана од дана одржавања јавног надметања.

Имовина се купује у виђеном стању и може се разгледати након откупа продајне документације, а најкасније три дана пре заказане продаје, сваким радним даном од 12.00 до 16.00 часова.

Проглашени купац је дужан да уплати цео износ купопродајне цене у року од 8 (осам) дана од дана потписивања Уговора о купопродаји.

Порези се додају на постигнуту купопродајну цену и падају на терет купца.

Особа за контакт: Милева Кнежевић, телефони: 011/36-222-97 или 064/310-33-35.